title: Kommissionens gennemførelsesforordning (EU) 2018/1254 af 19. september 2018 om afvisning af at godkende riboflavin (80 %) fremstillet af Bacillus subtilis KCCM-10445 som et fodertilsætningsstof tilhørende den funktionelle gruppe »vitaminer, provitaminer og kemisk veldefinerede stoffer med tilsvarende virkning« (EØS-relevant tekst.)

text:
                  20.9.2018

                  DA

                  Den Europæiske Unions Tidende

                  L 237/5

         KOMMISSIONENS GENNEMFØRELSESFORORDNING (EU) 2018/1254
         af 19. september 2018
         om afvisning af at godkende riboflavin (80 %) fremstillet af Bacillus subtilis KCCM-10445 som et fodertilsætningsstof tilhørende den funktionelle gruppe »vitaminer, provitaminer og kemisk veldefinerede stoffer med tilsvarende virkning«
         (EØS-relevant tekst)
         EUROPA-KOMMISSIONEN HAR —
         under henvisning til traktaten om Den Europæiske Unions funktionsmåde,
         under henvisning til Europa-Parlamentets og Rådets forordning (EF) nr. 1831/2003 af 22. september 2003 om fodertilsætningsstoffer (1), særlig artikel 9, stk. 2, og
         ud fra følgende betragtninger:

                     (1)

                     Forordning (EF) nr. 1831/2003 indeholder bestemmelser om godkendelse af fodertilsætningsstoffer og om grundlaget og procedurerne for at meddele eller ikke meddele sådan godkendelse. Forordningens artikel 10 indeholder bestemmelser om en ny vurdering af tilsætningsstoffer, der er godkendt i henhold til Rådets direktiv 70/524/EØF (2).

                     (2)

                     Riboflavin (vitamin B2) blev ved direktiv 70/524/EØF godkendt uden tidsbegrænsning som et fodertilsætningsstof i gruppen »vitaminer, provitaminer og kemisk veldefinerede stoffer med tilsvarende virkning« til alle dyrearter. Tilsætningsstoffet blev derpå opført i registret over fodertilsætningsstoffer som et eksisterende produkt, jf. artikel 10, stk. 1, i forordning (EF) nr. 1831/2003.

                     (3)

                     I overensstemmelse med artikel 10, stk. 2, i forordning (EF) nr. 1831/2003 sammenholdt med artikel 7 i samme forordning blev der indgivet en ansøgning om godkendelse af riboflavin af mindst 80 % renhed fremstillet af den genetisk modificerede stamme Bacillus subtilis KCCM-10445 som et tilsætningsstof til foder til alle dyrearter. Ansøgeren anmodede om, at tilsætningsstoffet blev klassificeret i tilsætningsstofkategorien »tilsætningsstoffer med ernæringsmæssige egenskaber«. Ansøgningen var vedlagt de oplysninger og dokumenter, der kræves i henhold til artikel 7, stk. 3, i forordning (EF) nr. 1831/2003.

                     (4)

                     I 2010 indgav ansøgeren i overensstemmelse med artikel 7, stk. 3, litra f), i forordning (EF) nr. 1831/2003 og artikel 3 i Kommissionens forordning (EF) nr. 378/2005 (3) prøver af fodertilsætningsstoffet i den form, som fodertilsætningsstoffet var bestemt til at skulle markedsføres under, til referencelaboratoriet som omhandlet i forordning (EF) nr. 1831/2003 (i det følgende benævnt »referencelaboratoriet«). I 2013 indgav ansøgeren i overensstemmelse med artikel 3, stk. 3, i forordning (EF) nr. 378/2005 nye prøver til referencelaboratoriet som erstatning for de udløbne prøver.

                     (5)

                     Den Europæiske Fødevaresikkerhedsautoritet (i det følgende benævnt »autoriteten«) konkluderede i sin udtalelse af 4. december 2013 (4), at hverken produktionsstammen eller dens rekombinante DNA (i det følgende benævnt »rDNA«) blev påvist i det endelige produkt under henvisning til ansøgerens oplysninger, og at det endelige produkt derfor ikke gav anledning til sikkerhedsmæssige betænkeligheder hvad angår den genetiske modifikation af produktionsstammen. Det blev desuden konkluderet, at tilsætningsstoffet ikke havde skadelige virkninger på dyrs eller menneskers sundhed eller for miljøet.

                     (6)

                     I forbindelse med en offentlig kontrol udført af en national, kompetent myndighed underrettede referencelaboratoriet dog Kommissionen om, at et nationalt laboratorium med kompetence til at foretage officiel kontrol havde fundet levedygtige celler og rDNA fra produktionsstammen i nogle referenceprøver af fodertilsætningsstoffet. Disse referenceprøver bestod af et første sæt, der var blevet indgivet til referencelaboratoriet i 2010 sammen med ansøgningen om tilladelse, og et sæt ajourførte prøver, der var blevet indgivet til referencelaboratoriet i 2013. Fundet blev gjort ved hjælp af analysemetoden polymerase-kædereaktion (i det følgende benævnt »PCR«) udviklet af et nationalt laboratorium med kompetence til at foretage officiel kontrol, jf. artikel 11, stk. 2, i Europa-Parlamentets og Rådets forordning (EF) nr. 882/2004 (5).

                     (7)

                     Kommissionen og referencelaboratoriet underrettede ansøgeren om disse fund og gav denne mulighed for at foreslå en egnet analysemetode til påvisning af rDNA og tilstedeværelsen af levedygtige celler fra produktionsstammen med henblik på at foretage yderligere analyser af forskellige prøver af tilsætningsstoffet. Med henblik herpå anmodede ansøgeren flere laboratorier i både Kina og i en medlemsstat om at foretage nye analyser af prøverne. Resultatet af analyserne var negative for så vidt angår påvisning af både rDNA og levedygtige celler fra den specifikke produktionsstamme. Dog viste det sig, at de nye analyser bestilt af ansøgeren ikke vedrørte de prøver, der blev indgivet til referencelaboratoriet i 2010.

                     (8)

                     På anmodning fra Kommissionen og referencelaboratoriet foretog et nationalt laboratorium med kompetence til at foretage officiel kontrol parallelt hermed yderligere analyser af prøver af tilsætningsstoffet. På grundlag af disse analyser blev det konkluderet, at levedygtige celler fra produktionsstammen var til stede i prøverne fra 2010, og at rDNA fra produktionsstammen var til stede i prøverne fra 2010 og 2013. Laboratoriet sendte prøver til et andet nationalt laboratorium med kompetence til at foretage offentlig kontrol, og dette laboratorium bekræftede tilstedeværelsen af rDNA fra produktionsstammen i prøverne fra 2010 og 2013. Resultaterne blev opnået ved hjælp af en PCR-analysemetode udviklet af et nationalt laboratorium med kompetence til at foretage officiel kontrol, jf. artikel 11, stk. 2, i forordning (EF) nr. 882/2004.

                     (9)

                     For at løse problemet med de divergerende resultater blev det i 2015 aftalt mellem Kommissionen og referencelaboratoriet på den ene side og ansøgeren på den anden side, at hver af parterne skulle anmode et uafhængigt laboratorium, der var godkendt til at udføre PCR-analyser, om at foretage yderligere analyser af tilsætningsstoffet. Til det formål skulle der anvendes prøver fra 2010 og 2013, og ansøgeren blev opfordret til bl.a. at indgive prøver i den form, som fodertilsætningsstoffet blev markedsført under på daværende tidspunkt. Det blev aftalt, at de analysemetoder, som blev anvendt af henholdsvis ansøgeren og det nationale laboratorium med kompetence til at foretage officiel kontrol, skulle deles og anvendes.

                     (10)

                     Dog nægtede ansøgeren efterfølgende at få foretaget en analyse af de prøver, der var blevet indgivet i 2010 og 2013, og at indgive prøver af tilsætningsstoffet i den form, det blev markedsført under i 2015. Ansøgeren nægtede at samarbejde yderligere med Kommissionen og referencelaboratoriet så længe der ikke eksisterede en »ensartet analysestandard«-metode til påvisning af rDNA i riboflavin i EU-lovgivningen.

                     (11)

                     I henhold til forordning (EF) nr. 1831/2003 er ansøgeren ansvarlig for, på passende vis og i tilstrækkelig grad, at dokumentere, at tilsætningsstoffet opfylder betingelserne for godkendelse i den pågældende forordning, dertil knyttede gennemførelsesbestemmelser (6) og gældende retningslinjer fra autoriteten (7), særligt gennem indgivelse af relevante prøver af tilsætningsstoffet, alle oplysninger vedrørende den genetiske modifikation af produktionsstammen, den anvendte PCR-baserede metode, protokollen for ekstraktion af DNA'et og andre relevante data, der giver autoriteten mulighed for at fastslå, at der ikke er rDNA eller levedygtige celler til stede i produktionsstammen.

                     (12)

                     På baggrund af de data, der indikerede forekomster af levedygtige celler og rDNA fra produktionsstammen i tilsætningsstoffet, anmodede Kommissionen i august 2016 autoriteten om at afgive en ny udtalelse vedrørende sikkerheden ved riboflavin (80 %) fremstillet af den genetisk modificerede stamme Bacillus subtilis KCCM-10445 som tilsætningsstof til foder til alle dyrearter.

                     (13)

                     Til brug for evalueringen anmodede autoriteten ansøgeren om supplerende oplysninger og data, særligt vedrørende analysemetoden til påvisning af levedygtige celler af produktionsstammen i tilsætningsstoffet. Ansøgeren indgav disse supplerende oplysninger og data. Autoriteten anmodede også referencelaboratoriet om at fremlægge supplerende oplysninger og data vedrørende analyserne udført af de nationale laboratorier med kompetence til at foretage offentlig kontrol, hvilket også blev imødekommet.

                     (14)

                     Autoriteten konkluderede i sin udtalelse af 7. marts 2018 (8), at de nye data fra det nationale laboratorium med kompetence til at foretage offentlig kontrol viser, at referenceprøverne for tilsætningsstoffet indeholder levedygtige celler og/eller DNA fra produktionsstammen. Produktionsstammen Bacillus subtilis KCCM-10445 er bærer af fire antimikrobielle resistensgener, hvoraf tre er indført via genetiske modifikationer. Derfor konkluderede autoriteten, at tilsætningsstoffet udgør en risiko for målarterne, forbrugere, brugere og miljøet på grund af den mulige spredning af levedygtige celler og DNA fra en genetisk modificeret stamme, som indeholder gener, der koder for resistens over for antimikrobielle stoffer af human- og veterinærmedicinsk betydning.

                     (15)

                     Det er således ikke blevet påvist, at riboflavin (80 %) fremstillet af Bacillus subtilis KCCM-10445 ikke har skadelige virkninger på dyrs eller menneskers sundhed eller for miljøet, når det anvendes som fodertilsætningsstof tilhørende den funktionelle gruppe »vitaminer, provitaminer og kemisk veldefinerede stoffer med tilsvarende virkning«.

                     (16)

                     Et tilsætningsstof, der er omfattet af EU's lovgivning om markedsføring af produkter, der består af, indeholder eller er fremstillet af genetisk modificerede organismer, skal godkendes i henhold til EU-lovgivningen, jf. artikel 7, stk. 3, litra i), i forordning (EF) nr. 1831/2003. En sådan godkendelse er ikke blevet tildelt for den genetisk modificerede stamme af Bacillus subtilis KCCM-10445, hvis tilstedeværelse er blevet konstateret i tilsætningsstoffet.

                     (17)

                     Vurderingen af riboflavin (80 %) fremstillet af den genetisk modificerede stamme af Bacillus subtilis KCCM-10445 viser, at betingelserne for godkendelse, jf. artikel 5 i forordning (EF) nr. 1831/2003, derfor ikke er opfyldt.

                     (18)

                     Godkendelsen af riboflavin (80 %) fremstillet af Bacillus subtilis KCCM-10445 som et fodertilsætningsstof tilhørende den funktionelle gruppe »vitaminer, provitaminer og kemisk veldefinerede stoffer med tilsvarende virkning« bør derfor afvises. Som forklaret over for ansøgeren i forbindelse med den udveksling af oplysninger med Kommissionen, som fandt sted efter vedtagelsen af autoritetens udtalelse af 7. marts 2018, tilsidesætter afvisningen af at godkende tilsætningsstoffet, som fastsat ved denne gennemførelsesforordning, ikke muligheden for at indgive en ny ansøgning om godkendelse, jf. forordning (EF) nr. 1831/2003.

                     (19)

                     Riboflavin (80 %) fremstillet af Bacillus subtilis KCCM-10445 og foder, som indeholder det, bør derfor trækkes tilbage fra markedet snarest muligt. Dog bør der af praktiske årsager indrømmes en begrænset periode for tilbagetrækningen fra markedet af de eksisterende lagre af tilsætningsstoffet og foder indeholdende riboflavin (80 %) fremstillet af Bacillus subtilis KCCM-10445, således at de erhvervsdrivende kan opfylde tilbagetrækningsforpligtelsen på tilfredsstillende vis, samtidig med at der tages hensyn til faktorer af relevans for den pågældende sag.

                     (20)

                     Da riboflavin (80 %) fremstillet af Bacillus subtilis KCCM-10445 udgør en væsentlig andel af EU-markedet hvad angår riboflavin til brug i foderstoffer, bør enhver risiko for skadelige virkninger på dyrs sundhed eller velfærd, på grund af at dyr ikke får tilstrækkeligt med riboflavin, undgås ved at give de erhvervsdrivende tilstrækkelig tid til at tilpasse sig situationen.

                     (21)

                     Ydermere bør der tages hensyn til den tid og de ressourcer, der er nødvendige for at kunne hente og tilbagetrække forblandinger, der indeholder tilsætningsstoffet riboflavin (80 %) fremstillet af Bacillus subtilis KCCM-10445, og, længere nede i foderkæden, fodermidler og foderblandinger med dette tilsætningsstof eller disse forblandinger. Sådanne praktiske hindringer for tilbagetrækning af varerne fra markedet er endnu mere akutte for foder til dyr, der ikke indgår i fødevareproduktion, da denne type foder typisk har højere indhold af riboflavin, længere holdbarhed og mere komplekse destruktionsmetoder. Derfor bør tidsfristerne for tilbagetrækningen fra markedet af de pågældende foderprodukter fastsættes i overensstemmelse hermed.

                     (22)

                     Foranstaltningerne i denne forordning er i overensstemmelse med udtalelse fra Den Stående Komité for Planter, Dyr, Fødevarer og Foder —

               VEDTAGET DENNE FORORDNING:

            Artikel 1
            Afvisning af godkendelse
            Det afvises at godkende riboflavin (80 %) fremstillet af Bacillus subtilis KCCM-10445 som et fodertilsætningsstof tilhørende den funktionelle gruppe »vitaminer, provitaminer og kemisk veldefinerede stoffer med tilsvarende virkning«.

            Artikel 2
            Tilbagetrækning fra markedet

               1.   Eksisterende lagre af tilsætningsstoffet som omhandlet i artikel 1 skal trækkes tilbage fra markedet senest den 10. november 2018.

               2.   Eksisterende lagre af forblandinger produceret med anvendelse af tilsætningsstoffet som omhandlet i stk. 1, skal trækkes tilbage fra markedet senest den 10. januar 2019.

               3.   Fodermidler og foderblandinger til dyr, der indgår i fødevareproduktion, og som er fremstillet med tilsætningsstoffet, jf. stk. 1, eller med forblandinger, jf. stk. 2, inden den 10. januar 2019, skal trækkes tilbage fra markedet senest den 10. april 2019.

               4.   Fodermidler og foderblandinger til dyr, der ikke indgår i fødevareproduktion, og som er fremstillet med tilsætningsstoffer, jf. stk. 1, eller med forblandinger, jf. stk. 2, inden den 10. januar 2019, skal trækkes tilbage fra markedet senest den 10. juli 2019.

            Artikel 3
            Ikrafttræden
            Denne forordning træder i kraft på tyvendedagen efter offentliggørelsen i Den Europæiske Unions Tidende.

            Denne forordning er bindende i alle enkeltheder og gælder umiddelbart i hver medlemsstat.
            Udfærdiget i Bruxelles, den 19. september 2018.

                  På Kommissionens vegne

               Jean-Claude JUNCKER

                  Formand

            (1)  EUT L 268 af 18.10.2003, s. 29.

            (2)  Rådets direktiv 70/524/EØF af 23. november 1970 om tilsætningsstoffer til foderstoffer (EFT L 270 af 14.12.1970, s. 1).

            (3)  Kommissionens forordning (EF) nr. 378/2005 af 4. marts 2005 om gennemførelsesbestemmelser til Europa-Parlamentets og Rådets forordning (EF) nr. 1831/2003 for så vidt angår EF-referencelaboratoriets forpligtelser og opgaver i forbindelse med ansøgninger om godkendelse af fodertilsætningsstoffer (EUT L 59 af 5.3.2005, s. 8).

            (4)  EFSA Journal 2014;12(1):3531.

            (5)  Europa-Parlamentets og Rådets Forordning (EF) nr. 882/2004 af 29. april 2004 om offentlig kontrol med henblik på verifikation af, at foderstof- og fødevarelovgivningen samt dyresundheds- og dyrevelfærdsbestemmelserne overholdes (EUT L 165 af 30.4.2004, s. 1).

            (6)  Kommissionens forordning (EF) nr. 429/2008 af 25. april 2008 om gennemførelsesbestemmelser til Europa-Parlamentets og Rådets forordning (EF) nr. 1831/2003 for så vidt angår udarbejdelse og indgivelse af ansøgninger samt vurdering og godkendelse af fodertilsætningsstoffer (EUT L 133 af 22.5.2008, s. 1).

            (7)  Herunder særligt »Guidance for the preparation of dossiers for nutritional additives« (EFSA Journal 2012;10(1):2535) og »Guidance on the risk assessment of genetically modified microorganisms and their products intended for food and feed use« (EFSA Journal 2011;9(6):2193).

            (8)  EFSA Journal 2018;16(3):5223.


title: Kommissionens gennemførelsesforordning (EU) 2018/1278 af 21. september 2018 om godkendelse af lavrisikoaktivstoffet Pasteuria nishizawae Pn1, jf. Europa-Parlamentets og Rådets forordning (EF) nr. 1107/2009 om markedsføring af plantebeskyttelsesmidler, og om ændring af bilaget til Kommissionens gennemførelsesforordning (EU) nr. 540/2011 (EØS-relevant tekst.)

text:
                  24.9.2018

                  DA

                  Den Europæiske Unions Tidende

                  L 239/4

         KOMMISSIONENS GENNEMFØRELSESFORORDNING (EU) 2018/1278
         af 21. september 2018
         om godkendelse af lavrisikoaktivstoffet Pasteuria nishizawae Pn1, jf. Europa-Parlamentets og Rådets forordning (EF) nr. 1107/2009 om markedsføring af plantebeskyttelsesmidler, og om ændring af bilaget til Kommissionens gennemførelsesforordning (EU) nr. 540/2011
         (EØS-relevant tekst)
         EUROPA-KOMMISSIONEN HAR —
         under henvisning til Europa-Parlamentets og Rådets forordning (EF) nr. 1107/2009 af 21. oktober 2009 om markedsføring af plantebeskyttelsesmidler og om ophævelse af Rådets direktiv 79/117/EØF og 91/414/EØF (1), særlig artikel 22 sammenholdt med artikel 13, stk. 2, og
         ud fra følgende betragtninger:

                     (1)

                     I overensstemmelse med artikel 7, stk. 1, i forordning (EF) nr. 1107/2009 indgav Syngenta Crop Protection AG den 27. februar 2015 en ansøgning til Danmark om godkendelse af aktivstoffet Pasteuria nishizawae Pn1.

                     (2)

                     I henhold til artikel 9, stk. 3, i samme forordning meddelte Danmark, som rapporterende medlemsstat, den 3. juli 2015 ansøgeren, de øvrige medlemsstater, Kommissionen og Den Europæiske Fødevaresikkerhedsautoritet (i det følgende benævnt »autoriteten«), at ansøgningen kunne antages.

                     (3)

                     Den 19. december 2016 indsendte den rapporterende medlemsstat, med kopi til autoriteten, et udkast til vurderingsrapport til Kommissionen, hvori det vurderes, hvorvidt aktivstoffet kan forventes at opfylde godkendelseskriterierne i artikel 4 i forordning (EF) nr. 1107/2009.

                     (4)

                     Autoriteten handlede i overensstemmelse med artikel 12, stk. 1, i forordning (EF) nr. 1107/2009. I henhold til artikel 12, stk. 3, i den nævnte forordning anmodede den 23. maj 2017 ansøgeren om at fremlægge supplerende oplysninger for medlemsstaterne, Kommissionen og autoriteten. Den rapporterende medlemsstats vurdering af de supplerende oplysninger blev den 17. oktober 2017 fremlagt for autoriteten i form af et opdateret udkast til vurderingsrapport.

                     (5)

                     Den 11. januar 2018 meddelte autoriteten ansøgeren, medlemsstaterne og Kommissionen sin konklusion (2) om, hvorvidt aktivstoffet Pasteuria nishizawae Pn1 kan forventes at opfylde godkendelseskriterierne i artikel 4 i forordning (EF) nr. 1107/2009. Autoriteten offentliggjorde konklusionen.

                     (6)

                     Den 11. marts 2018 forelagde Kommissionen den reviderede vurderingsrapport for Pasteuria nishizawae Pn1 samt et udkast til forordning om godkendelse af Pasteuria nishizawae Pn1 for Den Stående Komité for Planter, Dyr, Fødevarer og Foder.

                     (7)

                     Ansøgeren fik mulighed for at fremsætte bemærkninger til den reviderede vurderingsrapport.

                     (8)

                     Det er fastslået, at godkendelseskriterierne i artikel 4 forordning (EF) nr. 1107/2009 er opfyldt for en eller flere repræsentative anvendelser af mindst ét plantebeskyttelsesmiddel, der indeholder aktivstoffet, og navnlig de anvendelser, der er undersøgt og udførligt beskrevet i den reviderede vurderingsrapport. Pasteuria nishizawae Pn1 bør derfor godkendes.

                     (9)

                     Kommissionen vurderer endvidere, at Pasteuria nishizawae Pn1 er et lavrisikoaktivstof i henhold til artikel 22 i forordning (EF) nr. 1107/2009. Pasteuria nishizawae Pn1 er ikke et problematisk stof, og det opfylder de betingelser, der er fastsat i punkt 5 i bilag II til forordning (EF) nr. 1107/2009. Pasteuria nishizawae Pn1 er en vildtypestamme af en mikroorganisme, der forekommer naturligt i miljøet. Den er en obligat parasit hos cystenematoder. Sporer af Pasteuria nishizawae Pn1 spirer kun ved kontakt med en cystenematode. Ineffektivitet for andre organismer, herunder mennesker og patienter med nedsat immunforsvar, kan udelukkes. Da mikroorganismen ikke kan udvikle sig uden for den obligate vært, kan resistens over for antimikrobielle stoffer, der anvendes i lægemidler til mennesker eller dyr, udelukkes: Kriteriet i punkt 5.2.1 i bilag II til forordning (EF) nr. 1107/2009 betragtes som opfyldt.

                     (10)

                        Pasteuria nishizawae Pn1 bør derfor godkendes for en periode på 15 år.

                     (11)

                     I overensstemmelse med artikel 13, stk. 2, i forordning (EF) nr. 1107/2009 sammenholdt med samme forordnings artikel 6, og på grundlag af den foreliggende videnskabelige og tekniske viden er det imidlertid nødvendigt at fastsætte visse generiske betingelser, da Pasteuria nishizawae Pn1 er en mikroorganisme.

                     (12)

                     I henhold til artikel 13, stk. 4, i forordning (EF) nr. 1107/2009 bør bilaget til Kommissionens gennemførelsesforordning (EU) nr. 540/2011 (3) derfor ændres.

                     (13)

                     Foranstaltningerne i denne forordning er i overensstemmelse med udtalelse fra Den Stående Komité for Planter, Dyr, Fødevarer og Foder —

               VEDTAGET DENNE FORORDNING:

            Artikel 1
            Godkendelse af aktivstof
            Aktivstoffet Pasteuria nishizawae Pn1, som opført i bilag I, godkendes på de betingelser, der er fastsat i samme bilag.

            Artikel 2
            Ændringer af gennemførelsesforordning (EU) nr. 540/2011
            Bilaget til gennemførelsesforordning (EU) nr. 540/2011 ændres som angivet i bilag II til nærværende forordning.

            Artikel 3
            Ikrafttræden
            Denne forordning træder i kraft på tyvendedagen efter offentliggørelsen i Den Europæiske Unions Tidende.

            Denne forordning er bindende i alle enkeltheder og gælder umiddelbart i hver medlemsstat.
            Udfærdiget i Bruxelles, den 21. september 2018.

                  På Kommissionens vegne

               Jean-Claude JUNCKER

                  Formand

            (1)  EUT L 309 af 24.11.2009, s. 1.

            (2)  Den Europæiske Fødevaresikkerhedsautoritet (EFSA), 2018. Conclusion on the peer review of the pesticide risk assessment of the active substance Pasteuria nishizawae Pn1. EFSA Journal 2018:16(1):5159, 19 s. doi:10.2903/j.efsa.2018.5159.

            (3)  Kommissionens gennemførelsesforordning (EU) nr. 540/2011 af 25. maj 2011 om gennemførelse af Europa-Parlamentets og Rådets forordning (EF) nr. 1107/2009 for så vidt angår listen over godkendte aktivstoffer (EUT L 153 af 11.6.2011, s. 1).

            BILAG I

                        Almindeligt anvendt navn Identifikationsnr.

                        IUPAC-navn

                        Renhed (1)

                        Godkendelsesdato

                        Udløbsdato for godkendelsen

                        Særlige bestemmelser

                           Pasteuria nishizawae Pn1
                        Stammesamling: ATCC Safe Deposit (SD-5833)
                        CIPAC-nr.:
                        Ikke tildelt

                        Ikke relevant

                        Minimumskoncentration: 1 × 1011 sporer/g

                        14. oktober 2018

                        14. oktober 2033

                        Med henblik på gennemførelsen af de i artikel 29, stk. 6, i forordning (EF) nr. 1107/2009 nævnte ensartede principper skal der tages hensyn til konklusionerne i den reviderede vurderingsrapport om Pasteuria nishizawae Pn1, særlig tillæg I og II.
                        Ved denne samlede vurdering skal medlemsstaterne være særligt opmærksomme på beskyttelsen af sprøjteførerne og arbejdstagerne, i betragtning af at Pasteuria nishizawae Pn1 skal betragtes som et potentielt sensibiliserende stof. Anvendelsesbetingelserne skal omfatte risikobegrænsende foranstaltninger, hvis det er relevant.
                        Producenten skal sikre nøje opretholdelse af miljømæssige betingelser og kvalitetskontrolanalyser under fremstillingsprocessen.

               (1)  Den reviderede vurderingsrapport indeholder yderligere oplysninger om aktivstoffets identitet og specifikation.

            BILAG II
            I del D i bilaget til gennemførelsesforordning (EU) nr. 540/2011 tilføjes følgende:

                           Almindeligt anvendt navn Identifikationsnr.

                           IUPAC-navn

                           Renhed (1)

                           Godkendelsesdato

                           Udløbsdato for godkendelsen

                           Særlige bestemmelser

                           »13

                              Pasteuria nishizawae Pn1
                           Stammesamling: ATCC Safe Deposit (SD-5833)
                           CIPAC-nr.:
                           Ikke tildelt

                           Ikke relevant

                           Minimumskoncentration: 1 × 1011 sporer/g

                           14. oktober 2018

                           14. oktober 2033

                           Med henblik på gennemførelsen af de i artikel 29, stk. 6, i forordning (EF) nr. 1107/2009 nævnte ensartede principper skal der tages hensyn til konklusionerne i den reviderede vurderingsrapport om Pasteuria nishizawae Pn1, særlig tillæg I og II.
                           Ved denne samlede vurdering skal medlemsstaterne være særligt opmærksomme på beskyttelsen af sprøjteførerne og arbejdstagerne, i betragtning af at Pasteuria nishizawae Pn1 skal betragtes som et potentielt sensibiliserende stof. Anvendelsesbetingelserne skal omfatte risikobegrænsende foranstaltninger, hvis det er relevant.
                           Producenten skal sikre nøje opretholdelse af miljømæssige betingelser og kvalitetskontrolanalyser under fremstillingsprocessen.«

               (1)  Den reviderede vurderingsrapport indeholder yderligere oplysninger om aktivstoffets identitet og specifikation.


title: Kommissionens gennemførelsesforordning (EU) 2018/1584 af 22. oktober 2018 om ændring af forordning (EF) nr. 889/2008 om gennemførelsesbestemmelser til Rådets forordning (EF) nr. 834/2007 om økologisk produktion og mærkning af økologiske produkter, for så vidt angår økologisk produktion, mærkning og kontrol (EØS-relevant tekst.)

text:
                  23.10.2018

                  DA

                  Den Europæiske Unions Tidende

                  L 264/1

         KOMMISSIONENS GENNEMFØRELSESFORORDNING (EU) 2018/1584
         af 22. oktober 2018
         om ændring af forordning (EF) nr. 889/2008 om gennemførelsesbestemmelser til Rådets forordning (EF) nr. 834/2007 om økologisk produktion og mærkning af økologiske produkter, for så vidt angår økologisk produktion, mærkning og kontrol
         (EØS-relevant tekst)
         EUROPA-KOMMISSIONEN HAR —
         under henvisning til traktaten om Den Europæiske Unions funktionsmåde,
         under henvisning til Rådets forordning (EF) nr. 834/2007 af 28. juni 2007 om økologisk produktion og mærkning af økologiske produkter og om ophævelse af forordning (EØF) nr. 2092/91 (1), særlig artikel 22, stk. 1, og
         ud fra følgende betragtninger:

                     (1)

                     Artikel 25l, stk. 3, litra b) i Kommissionens forordning (EF) nr. 889/2008 (2) giver mulighed for at supplere naturligt forekommende foder i videreopdrætsfasen for rejer af Penaeidae-familien og ferskvandrejer (Macrobrachium spp.) som omhandlet i del 7 i bilag XIIIa til nævnte forordning. For rejer og ferskvandsrejer i tidligere udviklingsstadier i klækkerier og yngelopdrætsanlæg er suppleringen af foder, især behovet for kolesterol, afgørende for deres udvikling. Det er derfor nødvendigt at udvide suppleringen af foder med kolesterol til også at omfatte disse rejers og ferskvandsrejers tidligere livsstadier.

                     (2)

                     I overensstemmelse med artikel 27, stk. 1, litra f), i forordning (EF) nr. 889/2008 kan mineraler (herunder sporstoffer), vitaminer, aminosyrer og mikronæringsstoffer kun anvendes til forarbejdning af økologiske fødevarer, såfremt der foreligger et lovmæssigt krav om at anvende dem i de pågældende fødevarer. I henhold til Den Europæiske Unions Domstols dom i sag C-137/13 (3) er anvendelsen af disse stoffer i forarbejdningen af økologiske fødevarer kun lovpligtigt, hvis en EU-retlig eller en med denne ret forenelig national bestemmelse direkte pålægger tilsætningen af det nævnte stof til en fødevare, for at den kan markedsføres generelt.

                     (3)

                     Europa-Parlamentets og Rådets forordning (EU) 2018/848 (4) giver mulighed for at anvende mineraler (herunder sporstoffer), vitaminer, aminosyrer og mikronæringsstoffer i økologiske modermælkserstatninger og tilskudsblandinger, forarbejdede levnedsmidler baseret på cerealier og babymad, såfremt deres anvendelse er tilladt ved den relevante EU-lovgivning. For at undgå en kløft mellem den gældende fortolkning af anvendelsen af disse stoffer i fødevarer til spædbørn og småbørn og sikre sammenhæng med den kommende økologilovgivning er det hensigtsmæssigt at tillade deres anvendelse i produktionen af økologisk babymad til spædbørn og småbørn.

                     (4)

                     Artikel 42 i forordning (EF) nr. 889/2008 giver på visse betingelser mulighed, hvis der ikke er adgang til økologisk opdrættede kyllinger, at indsætte højst 18 uger gamle kyllinger til æglægning, der ikke er opdrættet økologisk, i en økologisk produktionsenhed indtil den 31. december 2018.

                     (5)

                     Der er på EU-markedet ikke adgang til økologisk opdrættede kyllinger til æglægning af en tilstrækkelig kvalitet eller mængde til at kunne opfylde læggehønsopdrætternes behov. For at give mere tid til produktionen af kyllinger til æglægning, der er opdrættet økologisk, og for at fastsætte detaljerede regler for produktionen af kyllinger, der er opdrættet økologisk, bør perioden for anvendelse af de særlige produktionsregler for højst 18 uger gamle kyllinger til æglægning, der ikke er opdrættet økologisk, forlænges indtil den 31. december 2020.

                     (6)

                     Artikel 43 i forordning (EF) nr. 889/2008 giver mulighed for at anvende højst 5 % ikkeøkologisk proteinfoder til svin og fjerkræ pr. tolvmånedersperiode i kalenderåret 2018.

                     (7)

                     Der er på EU-markedet ikke adgang til økologisk protein af en tilstrækkelig kvalitet eller mængde til at kunne opfylde de ernæringsmæssige behov hos svin og fjerkræ på økologiske landbrugsbedrifter. Produktionen af økologiske proteinafgrøder kan stadig ikke følge med efterspørgslen. Den periode, hvor det er muligt at anvende en begrænset andel ikkeøkologisk proteinfoder til svin og fjerkræ, bør derfor forlænges indtil den 31. december 2020.

                     (8)

                     Artikel 30, stk. 2, i forordning (EF) nr. 834/2007 omhandler udveksling af oplysninger vedrørende uregelmæssigheder eller overtrædelser, der har betydning for et produkts økologiske status. Erfaringen viser, at de nuværende redskaber til udveksling af oplysninger i tilfælde, hvor en medlemsstat konstaterer uregelmæssigheder eller overtrædelser vedrørende et produkt, der stammer fra den pågældende medlemsstat, skal forbedres. For at højne effektiviteten og virkningsfuldheden bør sådanne udvekslinger finde sted gennem det, der er omhandlet i artikel 94, stk. 1, i forordning (EF) nr. 889/2008.

                     (9)

                     I overensstemmelse med proceduren i artikel 16, stk. 3, i forordning (EF) nr. 834/2007 har flere medlemsstater fremsendt dossierer på visse stoffer til de øvrige medlemsstater og Kommissionen i lyset af disse stoffers godkendelse og optagelse i bilag I, II og VIIIa til forordning (EF) nr. 889/2008. Disse oplysninger er blevet undersøgt af Ekspertgruppen vedrørende Teknisk Rådgivning om Økologisk Produktion (i det følgende benævnt »EGTOP«) og Kommissionen.

                     (10)

                     I sine henstillinger med hensyn til gødninger (5) konkluderede EGTOP blandt andet, at stofferne »kalkslam fra sukkerfabrikker« fra sukkerproduktion på grundlag af sukkerrør og »xylit« overholder målsætningerne og principperne for økologisk produktion. Disse stoffer bør derfor optages i bilag I til forordning (EF) nr. 889/2008.

                     (11)

                     I sine henstillinger med hensyn til plantebeskyttelsesmidler (6) konkluderede EGTOP blandt andet, at stofferne »Allium sativum (hvidløgsekstrakt)«, »COS-OGA«, »Salix spp. Cortex (også kendt som pilebarkekstrakt)« og »natriumhydrogencarbonat« overholder målsætningerne og principperne for økologisk produktion. Disse stoffer bør derfor optages i bilag II til forordning (EF) nr. 889/2008.

                     (12)

                     I sine henstillinger med hensyn til produkter og stoffer, der anvendes i eller tilsættes økologiske produkter i visse stadier i produktionsprocessen eller som en behandlingsmetode i overensstemmelse med bilag I A til Kommissionens forordning (EF) nr. 606/2009 (7) i vinsektoren (8), konkluderede EGTOP blandt andet, at stofferne »kartoffelproteiner«, »gærproteinekstrakter« og »chitosan udvundet af Aspergillus niger« til klaring (punkt 10 i bilag I A til forordning (EF) nr. 606/2009), »inaktiveret gær, autolyseret gær og døde, tørrede gærceller« til tilsætning (punkt 15 i førnævnte bilag), »gærmannoproteiner« og »chitosan udvundet af Aspergillus niger« til anvendelse (punkt 6, 35 og 44 i det førnævnte bilag) overholder målsætningerne og principperne for økologisk produktion. Disse stoffer bør derfor optages i bilag VIIIa til forordning (EF) nr. 889/2008.

                     (13)

                     I sine henstillinger med hensyn til produkter til rengøring og desinficering (9) konkluderede EGTOP blandt andet, at natriumhydroxid også bør kunne anvendes inden for økologisk biavl.

                     (14)

                     Forordning (EF) nr. 889/2008 bør derfor ændres.

                     (15)

                     Foranstaltningerne i denne forordning er i overensstemmelse med udtalelse fra Forskriftsudvalget for Økologisk Produktion —

               VEDTAGET DENNE FORORDNING:

            Artikel 1
            I forordning (EF) nr. 889/2008 foretages følgende ændringer:

                        1)

                        Artikel 25, stk. 1, affattes således:

                           »1.   Til rengøring og desinficering af rammer, stader og tavler er det tilladt at anvende natriumhydroxid.
                           Til beskyttelse af rammer, stader og tavler, herunder navnlig mod skadedyr, er det kun tilladt at anvende rodenticider (må kun anvendes i fælder) og egnede produkter anført i bilag II.«

                        2)

                        Artikel 25l, stk. 3, litra b), affattes således:

                                    »b)

                                    må foderrationen til rejer af Penaeidaefamilien og ferskvandsrejer (Macrobrachium spp.), som er omhandlet i del 7 i bilag XIIIa, højst indeholde 25 % fiskemel og 10 % fiskeolie fra bæredygtigt fiskeri. For at sikre disse rejers kvantitative ernæringsmæssige behov kan deres foder suppleres med økologisk kolesterol. Hvis økologisk kolesterol ikke er tilgængeligt, kan der anvendes ikke-økologisk kolesterol fra uld, skaldyr eller andre kilder. Muligheden for at supplere deres kost med kolesterol findes både i videreopdrætsfasen og i tidligere udviklingsstadier i klækkerier og yngelopdrætsanlæg.«

                        3)

                        Artikel 27, stk. 1, litra f), affattes således:

                                    »f)

                                    mineraler (herunder sporstoffer), vitaminer, aminosyrer og mikronæringsstoffer, forudsat:

                                                i)

                                                at deres anvendelse i fødevarer til almindeligt konsum er »direkte retligt foreskrevet« forstået som direkte påkrævet af bestemmelser i EU-retten eller bestemmelser i national ret, der er forenelige med EU-retten, med den konsekvens, at fødevaren overhovedet ikke må markedsføres som fødevare til almindeligt konsum, hvis disse mineraler, vitaminer, aminosyrer eller mikronæringsstoffer ikke er tilsat, eller

                                                ii)

                                                for så vidt angår fødevarer, der markedsføres som havende bestemte egenskaber eller virkninger i forhold til sundhed eller ernæring eller i forhold til behovene hos særlige grupper af forbrugere

                                                            —

                                                            i de produkter, der er omhandlet i artikel 1, stk. 1, litra a) og b), i Europa-Parlamentets og Rådets forordning (EU) nr. 609/2013 (*1), at anvendelsen heraf er tilladt i henhold til nævnte forordning og retsakter, der er vedtaget på grundlag af nævnte forordnings artikel 11, stk. 1, om de pågældende produkter

                                                            —

                                                            i produkter, der er omfattet af Kommissionens direktiv 2006/125/EF (*2), at anvendelsen heraf er tilladt i henhold til nævnte direktiv, eller

                                                            —

                                                            i produkter, der er omfattet af Kommissionens direktiv 2006/141/EF (*3), at anvendelsen heraf er tilladt i henhold til nævnte direktiv.

                           (*1)  Europa-Parlamentets og Rådets forordning (EU) nr. 609/2013 af 12. juni 2013 om fødevarer bestemt til spædbørn og småbørn, fødevarer til særlige medicinske formål og kosterstatning til vægtkontrol og om ophævelse af Rådets direktiv 92/52/EØF, Kommissionens direktiv 96/8/EF, 1999/21/EF, 2006/125/EF og 2006/141/EF, Europa-Parlamentets og Rådets direktiv 2009/39/EF og Kommissionens forordning (EF) nr. 41/2009 og (EF) nr. 953/2009 (EUT L 181 af 29.6.2013, s. 35)."

                           (*2)  Kommissionens direktiv 2006/125/EF af 5. december 2006 om forarbejdede levnedsmidler baseret på cerealier og babymad til spædbørn og småbørn (EUT L 339 af 6.12.2006, s. 16)."

                           (*3)  Kommissionens direktiv 2006/141/EF af 22. december 2006 om modermælkserstatninger og tilskudsblandinger til spædbørn og småbørn og om ændring af direktiv 1999/21/EF (EUT L 401 af 30.12.2006, s. 1).«"

                        4)

                        I artikel 42, litra b, ændres datoen »31. december 2018« til »31. december 2020«

                        5)

                        Artikel 43, andet afsnit, affattes således:
                        »Den højst tilladte procentdel ikke-økologisk proteinfoder pr. tolvmånedersperiode for disse arter er 5 % i kalenderårene 2018, 2019 og 2020.«

                        6)

                        I artikel 92a indsættes følgende som stk. 1a:

                           »1a.   Hvis en medlemsstat i forbindelse med et produkt, som kommer fra denne medlemsstat, og som er forsynet med en af betegnelserne omhandlet i afsnit IV i forordning (EF) nr. 834/2007 og nærværende forordnings afsnit III eller nærværende forordnings bilag XI, konstaterer uregelmæssigheder eller overtrædelser vedrørende anvendelsen af denne forordning, og hvis disse uregelmæssigheder og overtrædelser påvirker en anden eller flere andre medlemsstater, skal den straks underrette den eller de berørte medlemsstater, de andre medlemsstater og Kommissionen herom ved hjælp af det system, der er omhandlet i artikel 94, stk. 1, i denne forordning.«

                        7)

                        Bilag I erstattes af teksten i bilag I til nærværende forordning

                        8)

                        Bilag II erstattes af teksten i bilag II til denne forordning.

                        9)

                        Bilag VIIIa erstattes af teksten i bilag III til denne forordning.

            Artikel 2
            Denne forordning træder i kraft på tyvendedagen efter offentliggørelsen i Den Europæiske Unions Tidende.

            Denne forordning er bindende i alle enkeltheder og gælder umiddelbart i hver medlemsstat.
            Udfærdiget i Bruxelles, den 22. oktober 2018.

                  På Kommissionens vegne

               Jean-Claude JUNCKER

                  Formand

            (1)  EUT L 189 af 20.7.2007, s. 1.

            (2)  Kommissionens forordning (EF) nr. 889/2008 af 5. september 2008 om gennemførelsesbestemmelser til Rådets forordning (EF) nr. 834/2007 om økologisk produktion og mærkning af økologiske produkter for så vidt angår økologisk produktion, mærkning og kontrol (EUT L 250 af 18.9.2008, s. 1).

            (3)  Domstolens dom af 5. november 2015, C-137/13, ECLI:EU:C:2014:2335.

            (4)  Europa-Parlamentets og Rådets forordning (EU) 2018/848 af 30. maj 2018 om økologisk produktion og mærkning af økologiske produkter og om ophævelse af Rådets forordning (EF) nr. 834/2007 (EUT L 150 af 14.6.2018, s. 1).

            (5)  »Final report on fertilisers (II)« (Endelig rapport om gødningsstoffer (II)) https://ec.europa.eu/agriculture/organic/eu-policy/expert-advice/documents/final-reports_da.

            (6)  »Final report on plant protection (III)« (Endelig rapport om plantebeskyttelse (II)) https://ec.europa.eu/agriculture/organic/eu-policy/expert-advice/documents/final-reports_da.

            (7)  Kommissionens forordning (EF) nr. 606/2009 af 10. juli 2009 om gennemførelsesbestemmelser til Rådets forordning (EF) nr. 479/2008 for så vidt angår kategorier af vinavlsprodukter, ønologiske fremgangsmåder og restriktioner i forbindelse hermed (EUT L 193 af 24.7.2009, s. 1).

            (8)  »Final report on Wine« (Endelig rapport om vin) https://ec.europa.eu/agriculture/organic/eu-policy/expert-advice/documents/final-reports_da.

            (9)  »Final report on Cleaning and Disinfection« (Endelig rapport om rengøring og desinficering) https://ec.europa.eu/agriculture/organic/eu-policy/expert-advice/documents/final-reports_da

            BILAG I
            »

                     BILAG I

                        Gødningsstoffer, jordforbedringsmidler og næringsstoffer omhandlet i artikel 3, stk. 1, og artikel 6d, stk. 2

                        Bemærk:

                                 A

                                 :

                                 tilladt i medfør af forordning (EØF) nr. 2092/91 og videreført ved artikel 16, stk. 3, litra c), i forordning (EF) nr. 834/2007

                                 B

                                 :

                                 tilladt i medfør af forordning (EF) nr. 834/2007

                                 Tilladelse

                                 Navn
                                 Produkter, der er sammensat af eller kun indeholder de nedenfor anførte stoffer:

                                 Beskrivelse, krav til sammensætning og anvendelsesbetingelser

                                 A

                                 Fast husdyrgødning

                                 Produkt bestående af en blanding af husdyrgødning og vegetabilsk materiale (strøelse).
                                 Ikke fra jordløst husdyrbrug

                                 A

                                 Tørret fast husdyrgødning, herunder tørret fjerkrægødning

                                 Ikke fra jordløst husdyrbrug

                                 A

                                 Kompost af husdyrgødning, herunder fjerkrægødning og komposteret fast husdyrgødning

                                 Ikke fra jordløst husdyrbrug

                                 A

                                 Flydende husdyrgødning

                                 Anvendes efter kontrolleret gæring og/eller passende opblanding
                                 Ikke fra jordløst husdyrbrug

                                 B

                                 Komposteret eller forgæret blanding af husholdningsaffald

                                 Produktet fremstillet af kildesorteret husholdningsaffald, der er blevet underkastet kompostering eller anaerob forgæring med henblik på produktion af biogas
                                 Kun vegetabilsk og animalsk husholdningsaffald
                                 Skal være produceret i et lukket og overvåget indsamlingssystem, som er godkendt af medlemsstaten
                                 Maksimal koncentration i mg pr. kg tørstof:
                                 cadmium: 0,7, kobber: 70, nikkel: 25, bly: 45, zink: 200, kviksølv: 0,4, chrom (i alt): 70, chrom (VI): ikke påviselig

                                 A

                                 Tørv

                                 Må kun anvendes i forbindelse med havebrug (gartnerier, blomster- og trædyrkning, planteskoler)

                                 A

                                 Kompost fra svampedyrkning

                                 Det oprindelige vækstmedium må kun være fremstillet af produkter i dette bilag

                                 A

                                 Ekskrementer fra orme (ormekompost) og fra insekter

                                 A

                                 Guano

                                 A

                                 Komposteret eller forgæret blanding af vegetabilsk materiale

                                 Produkt fremstillet af blandinger af vegetabilsk materiale, der er blevet underkastet kompostering, eller der er sket en anaerob forgæring med henblik på produktion af biogas

                                 B

                                 Biogasfermentat indeholdende animalske biprodukter, som er nedbrudt sammen med materiale af vegetabilsk eller animalsk oprindelse, som anført i dette bilag

                                 Animalske biprodukter (herunder biprodukter fra vilde dyr) af kategori 3 og mave- og tarmindhold af kategori 2 (kategori 2 og 3 som defineret i Europa-Parlamentets og Rådets forordning (EF) nr. 1069/2009 (1)) må ikke være fra jordløst husdyrbrug.
                                 Processerne skal være i overensstemmelse med Kommissionens forordning (EU) nr. 142/2011 (2).
                                 Anvendes ikke på de spiselige dele af afgrøder

                                 B

                                 Følgende produkter eller biprodukter af animalsk oprindelse:

                                             blodmel

                                             hovmel

                                             hornmel

                                             benmel eller aflimet benmel

                                             fiskemel

                                             kødmel

                                             fjermel

                                             uld

                                             pels (1)

                                             hår

                                             mejeriprodukter

                                             hydrolyserede proteiner (2)

                                             (1)

                                             Maksimal koncentration af chrom (VI) i mg pr. kg tørstof: ikke påviselig

                                             (2)

                                             Anvendes ikke på de spiselige dele af afgrøder

                                 A

                                 Produkter eller biprodukter af vegetabilsk oprindelse til gødskning

                                 F.eks. mel af oliekager/-skrå, kakaoskaller, maltspirer

                                 B

                                 Hydrolyserede proteiner af vegetabilsk oprindelse

                                 A

                                 Alger og algeprodukter

                                 Når de er fremkommet direkte ved:

                                             i)

                                             fysisk behandling, herunder tørring, frysning og formaling

                                             ii)

                                             ekstraktion med vand eller syre og/eller basiske vandige opløsninger

                                             iii)

                                             gæring

                                 A

                                 Savsmuld og træflis

                                 Træ, der ikke er kemisk behandlet efter fældning

                                 A

                                 Komposteret bark

                                 Træ, der ikke er kemisk behandlet efter fældning

                                 A

                                 Træaske

                                 Fra træ, der ikke er kemisk behandlet efter fældning

                                 A

                                 Blødt råphosphat

                                 Produkt defineret i punkt 7 i bilag IA.2 til Europa-Parlamentets og Rådets forordning (EF) nr. 2003/2003 (3) om gødninger
                                 Cadmiumindhold på højst 90 mg pr. kg P205

                                 A

                                 Aluminium-calciumphosphat

                                 Produkt defineret i punkt 6 i bilag IA.2 til forordning (EF) nr. 2003/2003
                                 Cadmiumindhold på højst 90 mg pr. kg P205
                                 Må kun anvendes på basisk jord (pH > 7,5)

                                 A

                                 Thomasphosphat

                                 Produkter defineret i punkt 1 i bilag IA.2 til forordning (EF) nr. 2003/2003

                                 A

                                 Kainit eller kaliumråsalt

                                 Produkter defineret i punkt 1 i bilag IA.3 til forordning (EF) nr. 2003/2003

                                 A

                                 Kaliumsulfat, muligvis indeholdende magnesiumsalt

                                 Produkt, der er fremstillet af kaliumråsalt ved en fysisk udvindingsproces, og som muligvis også indeholder magnesiumsalte

                                 A

                                 Vinasse og vinasseekstrakt

                                 Undtagen vinasse fra salmiakproduktion

                                 A

                                 Calciumcarbonat
                                 (kridt, mergel, pulveriseret kalksten, algekalk, fosfatholdigt kridt)

                                 Kun naturligt forekommende

                                 A

                                 Calciumcarbonat og magnesiumcarbonat

                                 Kun naturligt forekommende
                                 F.eks. dolomitkalk. pulveriseret magnesiumholdig kalksten

                                 A

                                 Magnesiumsulfat (kieserit)

                                 Kun naturligt forekommende

                                 A

                                 Calciumchloridopløsning

                                 Behandling af blade på æbletræer efter påvist calciummangel

                                 A

                                 Calciumsulfat (gips)

                                 Produkter defineret i punkt 1 i bilag ID til forordning (EF) nr. 2003/2003
                                 Kun naturligt forekommende

                                 A, B

                                 Kalkslam fra sukkerfabrikker

                                 Biprodukt fra sukkerproduktion af sukkerroer og sukkerrør

                                 A

                                 Kalkslam fra vakuumsaltproduktion

                                 Biprodukt fra vakuumsaltproduktionen fra saltlage, der findes i bjergene

                                 A

                                 Rent svovl

                                 Produkter defineret i punkt 3 i bilag ID til forordning (EF) nr. 2003/2003

                                 A

                                 Sporstoffer

                                 Uorganiske mikronæringsstoffer opført i del E i bilag I til forordning (EF) nr. 2003/2003

                                 A

                                 Natriumchlorid

                                 Kun stensalt.

                                 A

                                 Stenmel og ler

                                 B

                                 Leonardit (rå, organisk aflejring rig på humussyrer)

                                 Kun hvis det fremkommer som biprodukt ved minedrift

                                 B

                                 Xylit

                                 Kun hvis det fremkommer som biprodukt ved minedrift (f.eks. som biprodukt ved udvinding af brunkul)

                                 B

                                 Chitin (polysaccharid udvundet af skal fra krebsdyr)

                                 Kun hvis det kommer fra bæredygtigt fiskeri, som defineret i artikel 3, litra e), i Rådets forordning (EF) nr. 2371/2002 (4), eller økologisk akvakultur

                                 B

                                 Organisk rig aflejring fra ferskvandsområder dannet ved udelukkelse af ilt
                                 (f.eks. sapropel)

                                 Kun økologiske sedimenter, der er biprodukter af ferskvandsforvaltning eller udvundet af tidligere ferskvandsområder
                                 Hvor det er relevant, bør udvinding ske på en måde, der medfører minimal påvirkning af vandmiljøet
                                 Kun sedimenter, som hidrører fra kilder fri for kontaminering af pesticider, persistente organiske miljøgifte og benzinlignende stoffer
                                 Maksimal koncentration i mg pr. kg tørstof:
                                 cadmium: 0,7, kobber: 70, nikkel: 25, bly: 45, zink: 200, kviksølv: 0,4, chrom (i alt): 70, chrom (VI): ikke påviselig

               «

               (1)  Europa-Parlamentets og Rådets forordning (EF) nr. 1069/2009 af 21. oktober 2009 om sundhedsbestemmelser for animalske biprodukter og afledte produkter, som ikke er bestemt til konsum, og om ophævelse af forordning (EF) nr. 1774/2002 (forordningen om animalske biprodukter) (EUT L 300 af 14.11.2009, s. 1).

               (2)  Kommissionens forordning (EU) nr. 142/2011 af 25. februar 2011 om gennemførelse af Europa-Parlamentets og Rådets forordning (EF) nr. 1069/2009 om sundhedsbestemmelser for animalske biprodukter og afledte produkter, som ikke er bestemt til konsum, og om gennemførelse af Rådets direktiv 97/78/EF for så vidt angår visse prøver og genstande, der er fritaget for veterinærkontrol ved grænsen som omhandlet i samme direktiv (EUT L 54 af 26.2.2011, s. 1).

               (3)  EUT L 304 af 21.11.2003, s. 1.

               (4)  Rådets forordning (EF) nr. 2371/2002 af 20. december 2002 om bevarelse og bæredygtig udnyttelse af fiskeressourcerne under den fælles fiskeripolitik (EFT L 358 af 31.12.2002, s. 59).

            BILAG II
            »

                     BILAG II

                        Pesticider — plantebeskyttelsesmidler, jf. artikel 5, stk. 1

                     Alle stoffer, der er angivet i dette bilag, skal som minimum overholde de betingelser for anvendelse, der er fastsat i bilaget til Kommissionens gennemførelsesforordning (EU) nr. 540/2011 (1) Anden kolonne i hver tabel indeholder eventuelle mere restriktive betingelser for anvendelse i økologisk produktion
                     1.   Stoffer af vegetabilsk eller animalsk oprindelse

                                 Navn

                                 Beskrivelse, krav til sammensætning og anvendelsesbetingelser

                                 Allium sativum (hvidløgsekstrakt)

                                 Azadirachtin udvundet af Azadirachta indica

                                 Basisstoffer (herunder:. Lecithiner, saccharose, fructose, eddike, valle, chitosanhydrochlorid (2), Equisetum arvense osv.)

                                 Kun de basisstoffer defineret i henhold til artikel 23 i forordning (EF) nr. 1107/2009 (3), som er defineret som fødevarer i henhold til artikel 2 i forordning (EF) nr. 178/2002, og som er af vegetabilsk eller animalsk oprindelse
                                 Stoffer, der ikke skal anvendes som herbicider, men udelukkende til bekæmpelse af skadedyr og sygdomme

                                 Bivoks

                                 Kun som middel til beskyttelse af sår på træer

                                 COS-OGA

                                 Hydrolyserede proteiner, bortset fra gelatine

                                 Laminarin

                                 Tang skal enten være organisk dyrket i overensstemmelse med artikel 6d eller høstet på en bæredygtig måde i overensstemmelse med artikel 6c

                                 Feromoner

                                 Kun i fælder og dispensere

                                 Planteolier

                                 Alle anvendelser, undtaget som herbicid

                                 Pyrethriner udvundet af Chrysanthemum cinerariaefolium

                                 Pyrethroider (kun deltamethrin og lambdacyhalothrin)

                                 Kun i fælder med specifikke lokkemidler; kun mod Batrocera oleae og Ceratitis capitata Wied

                                 Kvassia udvundet af Quassia amara

                                 Kun som insekticid, afskrækkende middel

                                 Repellenter (lugt), vegetabilske eller animalske/fårefedt

                                 Kun på ikke-spiselige dele af afgrøder, og hvor afgrødemateriale ikke indtages af får eller geder

                                    Salix spp. Cortex (også kendt som pilebarkekstrakt)

                           2.   Mikroorganismer eller stoffer, der produceres af mikroorganismer

                                 Navn

                                 Beskrivelse, krav til sammensætning og anvendelsesbetingelser

                                 Mikroorganismer

                                 Ikke af GMO-oprindelse

                                 Spinosad

                           3.   Andre stoffer end de i punkt 1 og 2 nævnte

                                 Navn

                                 Beskrivelse, krav til sammensætning og anvendelsesbetingelser eller begrænsninger for anvendelsen

                                 Aluminiumsilikat (kaolin)

                                 Calciumhydroxid

                                 Når det anvendes som fungicid, kun til frugttræer, herunder planteskoler, til bekæmpelse af Nectria galligena

                                 Kuldioxid

                                 Kobberforbindelser i form af kobberhydroxid, kobberoxychlorid, kobberoxid, bordeauxvæske og tribasisk kobbersulfat

                                 Højst 6 kg kobber pr. ha pr. år
                                 For flerårige afgrøder kan medlemsstaterne som en undtagelse fra ovenstående bestemmelse beslutte, at grænsen på 6 kg kobber kan overskrides i et givet år, forudsat at den gennemsnitlige mængde, der faktisk er anvendt i en femårig periode bestående af det pågældende år og de fire foregående år, ikke overskrider 6 kg

                                 Diammoniumfosfat

                                 Kun til brug som lokkemiddel i fælder

                                 Ethylen

                                 Må kun tillades anvendt som plantevækstregulerende middel Må kun tillades anvendt af professionelle brugere

                                 Fedtsyrer

                                 Alle anvendelser, undtaget som herbicid

                                 Jernphosphat (jern(III)orthophosphat)

                                 Præparater til overfladespredning mellem dyrkede planter

                                 Kiselgur (diatoméjord)

                                 Svovlkalk (calciumpolysulfid)

                                 Paraffinolie

                                 Kalium- og natriumhydrogencarbonat (også kendt som kalium- og natriumbicarbonat)

                                 Kvartssand

                                 Svovl

               «

               (1)  Kommissionens gennemførelsesforordning (EU) nr. 540/2011 af 25. maj 2011 om gennemførelse af Europa-Parlamentets og Rådets forordning (EF) nr. 1107/2009 for så vidt angår listen over godkendte aktivstoffer (EUT L 153 af 11.6.2011, s. 1).

               (2)  Udvundet fra bæredygtigt fiskeri eller økologisk akvakultur

               (3)  Europa-Parlamentets og Rådets forordning (EF) nr. 1107/2009 af 21. oktober 2009 om markedsføring af plantebeskyttelsesmidler (EUT L 309 af 24.11.2009, s. 1).

            BILAG III
            »

                     BILAG VIIIa

                        Produkter og stoffer, der er tilladt til anvendelse i eller tilsætning til de i artikel 29c omhandlede økologiske vinavlsprodukter

                                 Behandling i overensstemmelse med bilag I A til forordning (EF) nr. 606/2009

                                 Produkt eller stof

                                 Særlige betingelser og restriktioner inden for de grænser og betingelser, der er fastsat i forordning (EF) nr. 1234/2007 og (EF) nr. 606/2009

                                 Nr. 1: Brug til beluftning eller iltning

                                             —

                                             Luft

                                             —

                                             Luftformig ilt

                                 Nr. 3: Centrifugering og filtrering

                                             —

                                             Perlit

                                             —

                                             Cellulose

                                             —

                                             Diatoméjord

                                 Kun til brug som inaktivt filtreringsmiddel

                                 Nr. 4: Brug til at skabe en inaktiv atmosfære og behandle produktet uden luftens indvirkning

                                             —

                                             Nitrogen

                                             —

                                             Kuldioxid

                                             —

                                             Argon

                                 Nr. 5, 15 og 21: Anvendelse

                                             —

                                             Gær (1)

                                 Nr. 6: Anvendelse

                                             —

                                             Diammoniumfosfat

                                             —

                                             Thiaminhydrochlorid

                                             —

                                             Inaktiveret gær, autolyseret gær og døde, tørrede gærceller

                                 Nr. 7: Anvendelse

                                             —

                                             Svovldioxid

                                             —

                                             Kaliumbisulfit eller kaliummetabisulfit

                                             a)

                                             Det maksimale svovldioxidindhold må ikke overstige 100 mg/l for rødvin, jf. nr. 1 a) i del A i bilag I B til forordning (EF) nr. 606/2009, ved et restsukkerindhold på under 2 g/l.

                                             b)

                                             Det maksimale svovldioxidindhold må ikke overstige 150 mg/l for hvidvin og rosévin, jf. nr. 1 b) i del A i bilag I B til forordning (EF) nr. 606/2009, ved et restsukkerindhold på under 2 g/l.

                                             c)

                                             For alle andre kategorier vin nedsættes det maksimale svovldioxidindhold, der er anvendt i henhold til bilag I B til forordning (EF) nr. 606/2009 den 1. august 2010, med 30 mg/l.

                                 Nr. 9: Anvendelse

                                             —

                                             Trækul til ønologisk brug

                                 Nr. 10: Klaring

                                             —

                                             Spiselig gelatine (2)

                                             —

                                             Vegetabilske proteiner af hvede eller ærter (2)

                                             —

                                             Husblas (2)

                                             —

                                             Ægalbumin (2)

                                             —

                                             Tannin (2)

                                             —

                                             Kartoffelproteiner (2)

                                             —

                                             Gærproteinekstrakter (2)

                                             —

                                             Kasein

                                             —

                                             Chitosan udvundet af Aspergillus niger

                                             —

                                             Kaliumkaseinat

                                             —

                                             Siliciumdioxid

                                             —

                                             Bentonit

                                             —

                                             Pektolytiske enzymer

                                 Nr. 12: Brug til syring

                                             —

                                             Mælkesyre

                                             —

                                             L(+)-vinsyre

                                 Nr. 13: Brug til afsyring

                                             —

                                             L(+)-vinsyre

                                             —

                                             Calciumcarbonat

                                             —

                                             Neutralt kaliumtartrat

                                             —

                                             Kaliumbicarbonat

                                 Nr. 14: Tilføjelse

                                             —

                                             Aleppofyrharpiks

                                 Nr. 17: Anvendelse

                                             —

                                             Mælkesyrebakterier

                                 Nr. 19: Tilføjelse

                                             —

                                             L-ascorbinsyre

                                 Nr. 22: Brug til bobledannelse

                                             —

                                             Nitrogen

                                 Nr. 23: Tilføjelse

                                             —

                                             Kuldioxid

                                 Nr. 24: Tilsætning til stabilisering af vinen

                                             —

                                             Citronsyre

                                 Nr. 25: Tilføjelse

                                             —

                                             Tannin (2)

                                 Nr. 27: Tilføjelse

                                             —

                                             Metavinsyre

                                 Nr. 28: Anvendelse

                                             —

                                             Akaciegummi (2) (= gummi arabicum)

                                 Nr. 30: Anvendelse

                                             —

                                             Kaliumbitartrat

                                 Nr. 31: Anvendelse

                                             —

                                             Kobbercitrat

                                 Nr. 31: Anvendelse

                                             —

                                             Kobbersulfat

                                 Nr. 35: Anvendelse

                                             —

                                             Gærmannoproteiner

                                 Nr. 38: Anvendelse

                                             —

                                             Egetræsspåner

                                 Nr. 39: Anvendelse

                                             —

                                             Kaliumalginat

                                 Nr. 44: Anvendelse

                                             —

                                             Chitosan udvundet af Aspergillus niger

                                 Nr. 51: Anvendelse

                                             —

                                             Inaktiveret gær

                                 Behandling i overensstemmelse med bilag III, nr. A. 2, litra b), til forordning (EF) nr. 606/2009

                                             —

                                             Calciumsulfat

                                 Kun for »vino generoso« eller »vino generoso de licor«

               «

               (1)  For de enkelte gærstammer: om muligt udvundet af økologiske råvarer.

               (2)  Om muligt afledt af økologiske råvarer.


title: Kommissionens gennemførelsesforordning (EU) 2018/1585 af 22. oktober 2018 om indrømmelse af dispensation fra Rådets forordning (EF) nr. 1967/2006 for så vidt angår mindsteafstanden fra kysten og mindstedybden for fiskeri med snurpenot i Kroatiens territorialfarvande

text:
                  23.10.2018

                  DA

                  Den Europæiske Unions Tidende

                  L 264/13

         KOMMISSIONENS GENNEMFØRELSESFORORDNING (EU) 2018/1585
         af 22. oktober 2018
         om indrømmelse af dispensation fra Rådets forordning (EF) nr. 1967/2006 for så vidt angår mindsteafstanden fra kysten og mindstedybden for fiskeri med snurpenot i Kroatiens territorialfarvande
         EUROPA-KOMMISSIONEN HAR —
         under henvisning til traktaten om Den Europæiske Unions funktionsmåde,
         under henvisning til Rådets forordning (EF) nr. 1967/2006 af 21. december 2006 om forvaltningsforanstaltninger til bæredygtig udnyttelse af fiskeressourcerne i Middelhavet (1), særlig artikel 13, stk. 5, og
         ud fra følgende betragtninger:

                     (1)

                     I henhold til artikel 13, stk. 3, i forordning (EF) nr. 1967/2006 er det forbudt at anvende snurpenot inden for 300 meter fra kysten eller inden for 50 m-dybdekurven, hvis en sådan dybde nås tættere på kysten.

                     (2)

                     Kommissionen kan efter anmodning fra en medlemsstat indrømme dispensation fra artikel 13, stk. 3, i forordning (EF) nr. 1967/2006, såfremt en række betingelser fastsat i artikel 13, stk. 5 og 9, er opfyldt.

                     (3)

                     Den 20. juni 2016 modtog Kommissionen en anmodning fra Kroatien om dispensation fra artikel 13, stk. 3, i nævnte forordning vedrørende traditionelt »ciplarica«-fiskeri med snurpenot efter multe (Mugilidae), traditionelt »palamidara«-fiskeri med snurpenot efter rygstribet pelamide (Sarda sarda), fregatmakrel (Auxis rochei), thunnin (Euthynnus alletteratus) og stor ravfisk (Seriola dumerili), traditionelt »oližnica«-fiskeri med snurpenot efter stor stribefisk (Atherina boyeri) og traditionelt »igličara«-fiskeri med snurpenot efter hornfisk (Belone belone) i Kroatiens territorialfarvande.

                     (4)

                     Anmodningen vedrører fiskeri, som Kroatien allerede har givet tilladelse til, og omfatter fartøjer (og redskaber), der kan dokumentere, at de har udøvet det pågældende fiskeri i mere end fem år, og som fisker i henhold til en forvaltningsplan, der er gennemført af Kroatien ved ministeriel bekendtgørelse (2) af 30. marts 2018 i overensstemmelse med artikel 19, stk. 2, i forordning (EF) nr. 1967/2006 (i det følgende benævnt »den kroatiske forvaltningsplan«).

                     (5)

                     Den Videnskabelige, Tekniske og Økonomiske Komité for Fiskeri (STECF) vurderede i henholdsvis april, juli og oktober 2016 samt marts 2017 Kroatiens anmodning om dispensation og den dertil hørende forvaltningsplan. STECF bemærkede, at der var brug for yderligere oplysninger om de anvendte fiskeriredskaber, bifangster, overvågning og flere videnskabelige data. Kroatien fremsendte de behørige oplysninger til Kommissionen og reviderede følgelig sin forvaltningsplan, idet der blev indført yderligere kontrolforanstaltninger, flådeforvaltning, dataindsamling og overvågning.

                     (6)

                     Den dispensation, som Kroatien har anmodet om, opfylder betingelserne i artikel 13, stk. 5 og 9, i forordning (EF) nr. 1967/2006.

                     (7)

                     Der er navnlig særlige geografiske begrænsninger, dels i form af Kroatiens særlige morfologi, idet landet har en lang kystlinje og mange øer, dels målarternes geografiske udbredelse, idet de udelukkende forekommer visse specifikke steder og i visse specifikke områder i kystfarvandene på mindre end 50 m dybde. Fiskepladserne er derfor begrænsede.

                     (8)

                     Dette fiskeri kan ikke udøves med andre redskaber, eftersom det kun er fartøjer udstyret med snurpenot, som har de tekniske egenskaber, der er nødvendige til udøvelsen af denne type fiskeri.

                     (9)

                     Det pågældende fiskeri har desuden ingen væsentlig indvirkning på havmiljøet, eftersom fartøjer med snurpenot anvender meget selektive redskaber, og eftersom de ikke rører havbunden og ikke kan bruges hen over havbundsområder med Posidonia oceanica.

                     (10)

                     Anmodningen omfatter 52 fartøjer. Dispensationen, som Kroatien har anmodet om, vedrører således et begrænset antal fartøjer, navnlig set i forhold til det store område, som snurpenotflåden fisker i, og den repræsenterer mindre end 1 % af den samlede kroatiske flåde og en bruttotonnage på 16 825,84 GT.

                     (11)

                     Disse fartøjer er opført på en liste, der er sendt til Kommissionen i overensstemmelse med artikel 13, stk. 9, i forordning (EF) nr. 1967/2006.

                     (12)

                     Den kroatiske forvaltningsplan fastsætter alle relevante definitioner for det berørte fiskeri og sikrer, at fiskeriindsatsen ikke intensiveres i fremtiden, jf. artikel 13, stk. 9, i forordning (EF) nr. 1967/2006, eftersom der kun vil blive udstedt fiskeritilladelser til 52 fartøjer, som Kroatien har udstedt tilladelse til. I den forbindelse bør det bemærkes, at »oližnica«-fiskeri med snurpenot i overensstemmelse med den kroatiske forvaltningsplan og den ministerielle afgørelse kun er tilladt på fiskepladser i området mellem Cape Lako og Cape Crna Punta og i de underområder, der er opgivet som »E4« og »F2«, mens det for alt traditionelt fiskeri med snurpenot (»ciplarica«, »palamidara«, »igličara« og »oližnica«) gælder, at fiskepladserne ikke omfatter områder, der er udpeget som nationalparker og særlige naturtyper, hvor fiskeri er strengt forbudt, som det f.eks. er tilfældet for området sydøst for Cape St Peter.

                     (13)

                     Det berørte fiskeri opfylder kravene i artikel 4 i forordning (EF) nr. 1967/2006, som forbyder fiskeri hen over disse levesteder. Nettene trækkes igennem vandsøjlen og rører således ikke havbunden.

                     (14)

                     Kravene i artikel 8, stk. 1, litra h), i forordning (EF) nr. 1967/2006 finder ikke anvendelse, da de vedrører trawlere.

                     (15)

                     Hvad angår kravet om overholdelse af artikel 9, stk. 3, i forordning (EF) nr. 1967/2006 om fastsættelse af mindstemaskestørrelsen bemærker Kommissionen, at en sådan dispensation i henhold til artikel 9, stk. 7, i samme forordning ikke er mulig for fiskeri med snurpenot. Kommissionen bemærker, at Kroatien i sin forvaltningsplan ikke har givet dispensation fra disse bestemmelser.

                     (16)

                     De pågældende fiskeriaktiviteter finder sted meget tæt på kysten og berører derfor ikke andre fartøjers aktiviteter.

                     (17)

                     Forvaltningsplanen sikrer, at fangster af arter, der er opført i bilag III til forordning (EF) nr. 1967/2006, er minimale, eftersom målarterne er multe (Mugilidae), rygstribet pelamide (Sarda sarda), fregatmakrel (Auxis rochei), thunnin (Euthynnus alletteratus), stor ravfisk (Seriola dumerili), stor stribefisk (Atherina boyeri) og hornfisk (Belone belone), der ikke er opført i bilag III til forordning (EF) nr. 1967/2006.

                     (18)

                     Fiskeriet er meget selektivt og er ikke rettet mod blæksprutter.

                     (19)

                     Forvaltningsplanen omfatter foranstaltninger til overvågning af fiskeriet og opfylder således betingelserne i artikel 14 i Rådets forordning (EF) nr. 1224/2009 (3).

                     (20)

                     Den kroatiske forvaltningsplan omfatter foranstaltninger til overvågning af fiskeriet som krævet i henhold til artikel 13, stk. 9, tredje afsnit, i forordning (EF) nr. 1967/2006.

                     (21)

                     Den dispensation, der anmodes om, bør derfor indrømmes.

                     (22)

                     Kroatien bør regelmæssigt aflægge rapport til Kommission i overensstemmelse med den overvågningsplan, der er fastsat i den kroatiske forvaltningsplan.

                     (23)

                     Ved at begrænse dispensationens varighed vil det være muligt at sikre, at der hurtigt kan træffes korrigerende forvaltningsforanstaltninger, hvis den rapport, der forelægges Kommissionen, skulle vise en ringe bevaringsstatus for de udnyttede bestande, samtidig med at det giver mulighed for at udbygge det videnskabelige grundlag for en forbedret forvaltningsplan.

                     (24)

                     Foranstaltningerne i denne forordning er i overensstemmelse med udtalelse fra Komitéen for Fiskeri og Akvakultur —

               VEDTAGET DENNE FORORDNING:

            Artikel 1
            Dispensation

               1.   Artikel 13, stk. 3, første afsnit, i forordning (EF) nr. 1967/2006 finder ikke anvendelse på følgende fiskeri i Kroatiens territorialfarvande:

                           a)

                           »ciplarica«-fiskeri med snurpenot efter multe (Mugilidae)

                           b)

                           »palamidara«-fiskeri med snurpenot efter rygstribet pelamide (Sarda sarda), fregatmakrel (Auxis rochei), thunnin (Euthynnus alletteratus) og stor ravfisk (Seriola dumerili)

                           c)

                           »oližnica«-fiskeri med snurpenot efter stor stribefisk (Atherina boyeri) og

                           d)

                           »igličara«-fiskeri med snurpenot efter hornfisk (Belone belone).

               2.   Fiskeri med snurpenot som omhandlet i stk. 1 kan anvendes af fartøjer:

                           a)

                           der er forsynet med et registreringsnummer som anført i den forvaltningsplan, som Kroatien har vedtaget i henhold til artikel 19 i forordning (EF) nr. 1967/2006

                           b)

                           som kan dokumentere, at de har udøvet det pågældende fiskeri i mere end fem år, og ikke bevirker, at fiskeriindsatsen øges, og

                           c)

                           som har en fiskeritilladelse og fisker i henhold til den kroatiske forvaltningsplan.

            Artikel 2
            Overvågningsplan og rapport
            Senest tre år efter datoen for nærværende forordnings ikrafttræden sender Kroatien Kommissionen en rapport, der udfærdiges i overensstemmelse med den overvågningsplan, der er fastlagt i den kroatiske forvaltningsplan.

            Artikel 3
            Ikrafttræden
            Denne forordning træder i kraft på tredjedagen efter offentliggørelsen i Den Europæiske Unions Tidende.
            Den anvendes fra den 26. oktober 2018 til den 26. oktober 2021.

            Denne forordning er bindende i alle enkeltheder og gælder umiddelbart i hver medlemsstat.
            Udfærdiget i Bruxelles, den 22. oktober 2018.

                  På Kommissionens vegne

               Jean-Claude JUNCKER

                  Formand

            (1)  EUT L 36 af 8.2.2007, s. 6.

            (2)  Pravilnik o obavljanju gospodarskog ribolova na moru okružujućim mrežama plivaricom palamidarom, plivaricom ciplaricom, plivaricom lokardarom, plivaricom igličarom i plivaricom oližnicom, Narodne Novine, OJ 30/2018, som ændret ved Pravilnik o izmjenama Pravilnika o obavljanju gospodarskog ribolova na moru okružujućim mrežama plivaricom palamidarom, plivaricom ciplaricom, plivaricom lokardarom, plivaricom igličarom i plivaricom oližnicom, OJ 49/2018 og ved Pravilnik o izmjenama i dopuni Pravilnika o obavljanju gospodarskog ribolova na moru okružujućim mrežama plivaricom palamidarom, plivaricom ciplaricom, plivaricom lokardarom, plivaricom igličarom i plivaricom oližnicom, OJ 62/2018.

            (3)  Rådets forordning (EF) nr. 1224/2009 af 20. november 2009 om oprettelse af en kontrolordning for Unionen med henblik på at sikre overholdelse af reglerne i den fælles fiskeripolitik, om ændring af forordning (EF) nr. 847/96, (EF) nr. 2371/2002, (EF) nr. 811/2004, (EF) nr. 768/2005, (EF) nr. 2115/2005, (EF) nr. 2166/2005, (EF) nr. 388/2006, (EF) nr. 509/2007, (EF) nr. 676/2007, (EF) nr. 1098/2007, (EF) nr. 1300/2008, (EF) nr. 1342/2008 og om ophævelse af forordning (EØF) nr. 2847/93, (EF) nr. 1627/94 og (EF) nr. 1966/2006 (EUT L 343 af 22.12.2009, s. 1).